FÚTBOL ER LIVET
Jeg ville ikke si det der og da,
siden jeg prøver å sitte mindre fast i mine gamle spor...
Men?
Men jeg syntes det var galskap å endre filosofi og spillestil midtveis.
Men?
- Men det er flott, for faen. - De har det gøy. Vi har det gøy.
Disse folkene har det gøy. Masse gøy.
Har ikke sett 22 karer ha det så gøy på gress
siden jeg så Grateful Dead jamme med The Black Crowes og Phish.
- Det var nok en flott konsert. - Det var kaos. Men de hadde det gøy.
- Nydelig! - Skyt!
Ja!
Fløyte! Fløyte!
Pause. Godt jobbet.
Hørte dere det? Roy sa godt jobbet.
Bra skudd, kompis.
Ay, chihuahua. Jeg husker ikke hvilket par som er rene.
- Ruller du sammen de skitne sokkene? - Selv de skitne fortjener å ha en venn.
Han har rett. Vi er tross alt venner med Richard.
Hei, kompis.
Vil du ta en øl senere? Slå av en prat?
Nei.
Ay, nei. Jeg valgte de skitne.
Har du hørt fra Jack ennå?
Du vet hvordan man aldri skal skrive på nytt når man ikke har fått svar?
Selvfølgelig. Å gud. Du sendte to meldinger på rad.
Så mye blått.
Jeg vet det.
Som om jeg har tommeldiaré eller noe sånt.
Kom hit.
Når jenteprat blir til jenteklem,
har det enten skjedd noe forferdelig, eller absolutt ingenting.
Jack ghoster Keeley.
Å nei.
Først vil hun ta pause, og nå et digitalt irsk farvel.
Har aldri skjønt det uttrykket. Jeg har en venn som heter Seamus O'Malley,
og den rakkeren klemmer folk farvel i 20 minutter før han drar noe sted.
Det var trist å høre.
- Jeg lagde noen kjeks til deg som trøst. - Takk, Ted.
Takk.
Hva? Det er 40 pund oppi her.
Jeg fikk først vite at du skulle være her i morges, så jeg fikk ikke tid til annet.
- Det var veldig snilt. Takk, Ted. - Det er bare å gjøre det.
Sjef, kan jeg droppe pressekonferansen i dag?
Det er en foreldresamtale jeg vil få med meg.
- Selvfølgelig, Ted. Familie først. - Takk skal du ha.
Vi kan få Roy til å gjøre det. Han hater slikt, men han er god på det.
Det er greit for meg.
God idé.
Se på deg. Knust hjerte, men fortsatt helt rå.
Jeg vil heller si at hjertet fikk en knekk.
Hjertet fikk en knekk. Det liker jeg. Flott tittel på en countrylåt.
Hjertet fikk en knekk da du dro vekk
Alt du etterlot, var lukten fra din hekk
Greit. Adjø, Ted.
Alene dagen lang, så jeg skrev denne sang Alt du etterlot, var lukten fra din hekk
- Trener Kent. - Hei.
Snakker om sola.
Ok.
- Keeley. - Roy.
Du må steppe inn for Ted på dagens pressekonferanse, om det går bra.
Ikke faen.
Jeg mener, hvorfor kan ikke Ted gjøre det?
Jeg mener, gjerne det.
Vidunderlig.
Skal vi gå?
Faen.
Jeg hørte det.
Leveranse til Mr. Shelby.
Det er Shelley.
Jøye meg... Unnskyld.
Hei, hvorfor er du her?
- Tenkte vi kunne spise lunsj her. - Tenk at Derek ga deg fri.
Det var greit, så lenge jeg tok med noe med en West Ham-logo til ham.
Det kan jeg ordne.
Hva med...
Her. Musematte.
Og han kan få et skjerf.
Unnskyld. Vær så god.
Og her. Dette er den offisielle...
- Forresten... Bare uten dette. - Jeg trenger bare én ting.
Vel, bare behold dem til neste gang.
Å, søren. Du fikk gitt ham ettermiddagskysset før meg.
Rupert, hallo.
Ok, Jade, dette er Rupert, sjefen min. Og Rupert, dette er Jade, kjæresten min.
Hei sann.
- Hallo. - Givende å møte deg.
Jade. For et vakkert navn.
Takk. Det er en forkortelse for Jaded.
Mamma oppkalte meg etter sin yndlingstante. Jeg bryr meg ikke.
Vent litt. Jeg liker å se på meg selv som en amatør-dialektolog.
Du er fra sør i Polen, ikke sant?
Ja, jeg er fra Nowy Sącz.
Se på det smilet.
Jade, hvis denne unge mannen ikke var så begavet,
ville jeg sagt du var for god for ham.
Hva er den lukten?
Jade overrasket meg med lunsj. Fra Taste of Athens, yndlingsstedet mitt.
Jeg er vertinne der.
Det er vel derfor det er yndlingsstedet hans. Ja.
Vidunderlig å møte deg, Jade.
Og Nate, kompis,
ikke rot til dette.
Nei.
Ha det, Rupert.
Han virker veldig rik. Men også som en fin fyr.
Ja, han er det. Han er veldig hyggelig.
Jeg står i takknemlighetsgjeld til ham. Så... Greit.
Så snilt av deg å gjøre dette.
Beklager forstyrrelsen, Rebecca.
Visste du at Ted ikke holdt pressekonferansen i dag?
Ja. Jeg ba Roy om å steppe inn.
- Det forklarer saken. - Er det et problem?
- Det var ikke det jeg sa, Gary! - Jeg har sitatet ditt her!
Du sa det, trener.
- Ikke bland deg, Lloyd! - Ikke rop til Lloyd.
Du sa, og jeg siterer: "Joe Walsh er en bedre gitarist enn Jimmy Page."
Det var det du sa.
Greit! Jeg sa det! Men jeg mente: Joe Walsh, undervurdert.
Jimmy Page, overvurdert!
Joe Walsh er en poet.
Jimmy Page er en jævla stenograf på Adderall.
Har du gått fra vettet? Page kunne slått Walsh med én streng.
Slå ham? Det er ikke en konkurranse. Det er kunst, din jævla neandertaler!
- Ok. - Hallo!
- Ok, jeg tror dette er over. - Du er tvilsom!
- Jeg? - Ja, du!
Hallo! Jeg...
"Stairway to Heaven" er en oppskrytt fingerøvelse!
Så mye lidenskap.
Kan ikke huske sist jeg fikk muligheten til å være her med dere
strålende medlemmer av pressen, så jeg tar gjerne imot noen spørsmål.
Kom igjen. Spør meg om hva som helst.
- Ja. - Marcus Adebayo, The Independent.
- Hvordan går det, Marcus? - Bra.
- Godt å høre. - Miss Welton,
hvem mener du er tidenes beste klassiske rockegitarist?
Flott spørsmål.
Takk. Tusen takk.
Beklager det der.
- "Fyren fra Cream." - Ja, greit!
Ikke si noe, Leslie! Jeg fikk panikk.
Jeg skal drepe Roy Kent.
Hør her. Roy snakket ikke med pressen. Roy er Roy.
Vel, jeg er lei av at Roy er Roy.
- Det er på tide at Rebecca er Rebecca. - Å, ja. Absolutt. Jeg er helt...
Ja. Sett i gang.
Ja!
Nei, ned igjen.
Hvorfor det? Jeg fullførte lett mine 20.
Ja. Vi teller først når det gjør vondt.
Det gjelder for dere alle!
Hei! Kent! Få den hårete rumpa di til kontoret mitt. Nå!
Hver og en av dere vet at rumpa mi ikke er hårete.
Men ingen av dere sa noe.
Og jeg vil aldri tilgi dere.
Han har rett. Vi er feiginger.
Hadde hun snakket om Richards rumpe...
Dissekerer folk fortsatt frosker i naturfagtimene,
eller snakker de bare om froskens følelser nå?
Helt ærlig? Begge deler.
Ms. Ledbetter, er det noe Henry kan gjøre for å få opp karakteren?
Trener, kan jeg...
Bortsett fra helium.
Isaac vet det.
At Teds sønn stryker i naturfag?
Skandale.
- Hvordan reagerte han? - Ikke bra. Han nekter å snakke med meg.
Gi ham litt tid. Det skal ikke være nødvendig, men noen trenger det.
- Du har visst at du er homofil i 20 år. - Mye lenger enn det.
Da jeg kom ut av mamma, så jeg meg aldri tilbake.
Men jeg hører deg. Takk, Trent.
Ja. Vet du hva jeg likte best ved sir Isaac Newton?
Han kom alltid ned på jorden.
Ted, vi må la henne gå.
Ja, la oss nå la Ledbetter gå.
Hva faen er problemet ditt?
Vent, jeg vet dette. Du er det!
Ber jeg deg om å holde pressekonferanse, så hold pressekonferansen, for faen.
Ok. Jeg er lei for det. Jeg visste ikke at det var så viktig.
Så du bare gjorde det ikke? Er det planen resten av livet ditt?
Skal du bare gå din vei hver gang noe ikke er gøy eller lett?
Hva er det du vil, Roy? Hva er det du virkelig vil?
- Jeg vil bare være i fred. - Tøv, Roy! Du vil langt mer enn det!
Du er så overbevist om at du ikke fortjener noe godt i livet,
at du heller spiser en skål drittsuppe og klager over porsjonen.
Slutt å stå i veien for deg selv.
Denne "akk og ve"-greia du holder på med, er jævlig irriterende.
Var det alt?
Ja, det var det.
Inntil videre.
- Hvordan ligger vi an til i morgen? - Flott.
Vi burde spille uten målvakt for å gi dem en sjanse.
Herlig når du er kjepphøy.
Baklava.
Å, ja. Bare t...
- Ja. - Så hyggelig å møte Kate.
Jade. Hun heter Jade.
- Å, ja. Selvfølgelig. Jade. Ja. - Hun syntes det var hyggelig å møte deg.
Ingenting slår en kvinnes kjærlighet.
Sitter der oppe, men... Vi tar en drink.
Yo. Slå dem helseløse, slugger.
Håper materialforvalteren deres tok med 11 likposer.
La oss ta en drink etter kampen. Hvis du har lyst.
Ja, flott. Skal jeg invitere Jade?
Nei, jeg tenkte bare oss to. Du vet, en guttekveld.
Å, ja. Det hadde vært herlig. Jeg mener, kult.
La oss blåse noen såpebobler.
På motsatt side av byen håper West Ham å beholde førsteplassen mot Southampton.
Mens her på Nelson Road skal rødglødende Greyhounds møte Brighton.
Det gløder rødt opp til rundt 800 grader celsius, Arlo.
Slik Richmond spiller, er det riktigere å si at de er gulglødende.
Takk for rettelsen, Chris. Neste gang kan du vente til etter sendingen.
Hva er dette?
Det er så fullt at vi er tomme for ølglass.
Skål!
Pengene strømmer inn
Smaker bedre.
Tilskuerne på Dogtrack har sett Greyhounds fly oppover tabellen.
Det er en uvant sikkerhet i lufta om at de nok en gang vil stå igjen som vinnere.
- Leslie, sendte du meg akkurat en SMS? - Ja.
- Jeg sitter her. - Jeg ser det nå.
Det er Jack.
Hun sier hun skal være i Argentina...
...de neste månedene.
Au.
Jeg tror pausen nå er et brudd.
Nå som Jack offisielt er eksen min,
kan dere si alt dere ikke likte ved henne.
Vel...
Hun hadde altfor hardt håndtrykk.
Du vet...
Jeg skjønner. Du er vennlig. Godt å bli kvitt henne.
Yo, nå gjør vi det.
Kom igjen, kaptein.
Isaac.
Greit, karer. Konsentrer dere, folkens.
- Trener, hvem møter vi? - Brighton and Hove Albion.
Brighton, Hove og Albion? Møter vi et advokatfirma?
Ok, kom hit. Sett i gang!
- Sett i gang, kaptein. Nedtelling. - Richmond på C. A, B, C!
Richmond!
Brighton har noe på gang her, men Cooke fikk ballen for langt foran seg.
Å nei! En unødvendig berøring av McAdoo, og utsparket blir til et hjørnespark.
McAdoo mistet konsentrasjonen.
En uvanlig feil av kapteinen.
Godt jobbet, McAdoo, din jævla idiot!
Noen av Richmond-fansen skjeller ut McAdoo.
Hjørnesparket tas.
Og keeperen tar ballen.
- Ja, Zoreaux. Bra, kompis. - Jeg heter Van Damme.
Van Damme har dominert så langt, Chris.
Som i filmen Timecop, hvor han gikk ned i spagaten to ganger.
Richmond med ballbesittelsen.
Hughes har ballen. Han leter etter rom, men uten hell. Tilbake til Maas.
Nei! Cooke bryter, og Brighton kontrer.
- Og plutselig... - Faen!
- ...gir Joey Miller Brighton ledelsen. - Fillern.
Faen heller! Faen i helvete!
Går Richmonds seiersrekke mot slutten?
- Hva faen? - Hva?
- Målet deres er der borte. - Å, ja.
Ta deg sammen. Ikke gå din vei.
- Ro deg ned. - Målet deres er der.
McAdoo er rasende.
- Han kjefter på Hughes. - Vent, hva?
- Ikke gå din vei! - Obisanya roer gemyttene,
- men McAdoo er hissig. - Faen!
- Vi har fortsatt tid! - Jøye meg.
Richmond har stilt mange spørsmål i første omgang,
men de har ikke funnet veien til nettmaskene.
Vi er på overtid, og Seagulls vil være storfornøyd med å gå inn i garderoben
med en 1-0-ledelse.
Noen tanker, Chris?
Måker er fæle dyr som kan stjele bilnøkkelen din rett fra badehåndkleet.
Richmond flytter ballen fint rundt, slik vi forventer at de skal gjøre.
Dette er elegant. Direktepasninger utenfor feltet.
Rojas er fri.
Stoppet av Brighton.
Omgangen er over.
Brighton leder 1-0, men ingenting er avgjort.
Samme gamle Richmond. Fortsatt dritt.
Dere er helt ræva!
Slutt å sentre og gjør noe, for faen!
Dere er en skam for logoen!
Dere spiller som noen jævla sop...
- Hva faen sa du til meg? - Hva?
Hva faen sa du til meg?
Isaac McAdoo hoppet over muren og stormet inn blant tilskuerne.
- Dette er utrolig. - Herregud.
- Si det igjen! - Det virker som
om han konfronterer en av Richmond-supporterne.
- Sånn, ja, McAdoo. Ta ham. - Vent litt. Han er en av våre.
Si det ordet igjen!
Kutt ut!
- Si det ordet igjen, for faen! - Isaac!
Nummer fem!
Faen.
Kapteinen.
Et åpenbart rødt kort. McAdoo måtte bli utvist.
- Roy Kent var fornuftens stemme. - Faen.
- For en verden. - Flink gutt. Hei!
Få ham ut herfra, for faen!
Hva?
Helvete brøt løs, men nå er det endelig tid for pause.
Greyhounds har mye å diskutere.
Skal ingen si noe? Jeg kan begynne. Isaac, hva i helvete skjedde?
En av supporterne sa noe uvitende dritt!
Ok, hva sa han?
- Jeg hørte det. - Ok.
Han sa s-ordet.
- Satan? - Nei, det andre s-ordet.
Å, satan.
Hvis det hjelper, har han blitt ført bort.
Jeg beklager pappas oppførsel.
Unnskyld, ikke tiden for spøker. Les rommet, Leslie.
Ok. Jeg skjønner det.
Isaac, hør her. Det den fyren sa, er utilgivelig. Greit?
Men de kommer ikke til å lære bort reaksjonen din på tibetanske klostre.
- Vet du hva jeg mener? - Nå er vi i undertall.
Ja, Isaac, vi har hørt slikt før.
Nettopp. Det er bare bæsj. Ignorer det.
Ignorer det? Jeg vil ikke ignorere det, for faen!
Hva om en av oss er homofile?
Vi skal ikke trenge å godta den dritten!
Greit.
- Jeg tar meg av det. - Ja.
Syns du jeg burde ha det?
Nei. Kom deg ut, Roy. Jeg vil ikke at du skal komme inn.
La meg være i fred. Gå, for faen. Jeg rotet det til. La meg være i fred.
- Ikke kjeft på meg. - Jeg er ikke her for å kjefte på deg.
Hva faen handlet det om?
Jeg vet ikke.
Colin, vet du det?
Det er ganske åpenbart. Isaac er homofil, ikke sant?
Statistisk sett er 10 % av befolkningen homofile.
Det er ikke overraskende.
Så det er nok flere her som er homofile.
Jeg er smigret.
Folkens, vi trenger ikke å diskutere dette mer, ok?
Isaac trenger bare vår støtte.
Ja. Han er kapteinen vår.
Det går bra.
- La oss fokusere på andre omgang... - Vent litt. Isaac er ikke homofil.
Jeg vet ikke hva som skjedde,
men jeg vet at hva enn det var, er det ikke det du egentlig er sint over.
Eller hva?
Så stol på meg.
Du må ta deg av det...
...ellers roter du til hva enn det er du bryr deg om.
Han har rett.
Småtingene vi blir sinte over, er som snøfnugg på et fjell.
Venter vi for lenge, er vi et nys unna et snøskred som dreper oss alle.
Takk, Will.
- Vil dere ha tyggis? - Slutt.
Er det greit?
Selvfølgelig.
- Ja. - Selvfølgelig. Det er greit.
- Ja, amigo. - Tusen prosent.
Du er homofil. Hva så? Vi bryr oss ikke. Ikke sant?
- Nei. - Alt i orden, kompis.
Vent litt, forresten.
Colin, vi bryr oss, ikke sant?
I Kansas City hadde jeg en venn som het Stevey Jewell.
Han var kjempefan av Denver Broncos. Men vi vokste opp midt i et Chiefs-område.
Han fikk mye tyn for det, ikke sant?
Men jeg fortalte ham at det ikke påvirket hva jeg syntes om ham.
Jeg sa at jeg "ikke brydde meg". Og jeg gjorde ikke det.
Men så, i... Når var det? I 1997, 1998
måtte han to år på rad se på Denver Broncos spille i Super Bowl helt alene.
Den første gangen spiste han en hel dipp med sju lag
fra Price Chopper alene.
En svær greie. Ble utrolig dårlig i magen. Han ødela doen i foreldrenes kjeller.
Jeg husker at ryktet var at det kostet 9000 dollar å reparere den.
Tenk det. En do, 9000 dollar.
Året etter gjorde han akkurat det samme. Helt alene.
Han trodde vel det brakte lykke. Vet ikke. Jeg var ikke der. Jeg "brydde meg ikke".
Men jeg skulle ha brydd meg. Ikke sant? Jeg skulle ha støttet ham.
Jeg skulle ha vært hjemme hos ham begge de årene.
Delt dippen med sju lag med vennen min,
mens det forferdelige laget hans vant Super Bowl to år på rad.
Trener, sammenlignet du det å være homofil med å være Denver Broncos-fan?
Jeg gjorde det, og jeg angrer. Unnskyld.
Hva faen er Denver Broncos?
- Godt spørsmål. - Faen heller.
En referanse til amerikansk fotball. En skikkelig ballmist. Beklager.
Men poenget er, Colin:
Det er ikke sånn at vi ikke bryr oss. Vi bryr oss veldig.
Vi bryr oss om hvem du er og hva du må ha gjennomgått.
Ja?
Men fra nå av trenger du ikke å gjennomgå det helt alene.
Greit?
Hører du det? Du har oss, kompis. Vi har deg.
Hør her. Synd å snakke om jobben i et slikt øyeblikk,
men vi har en andre omgang å spille. Trener, hva har vi?
Vi er én mann mindre. Hva gjør vi annerledes?
Absolutt ingenting!
Kom igjen.
Ok. Greit. Nedtelling, kaptein.
Jøss. Det er meg, ja. Ok.
Jeg vet ikke hva jeg skal si.
Det er en ære å være kapteinen deres. Og jeg er veldig glad i dere.
- På tre. Én, to, tre. - Jeg er veldig glad i dere!
- Bedre eller verre enn forventet? - Det gikk på den nest beste måten.
Den beste hadde vært at hele laget sa de var homofile,
og vi havnet på forsiden av Oprahs blad.
MCADOO GIKK FRA VETTET
HEI! SÅ AT DERE VANT!
JEPP.
GRATULERER! HA DET GØY PÅ "GUTTEKVELDEN"!
- Strålende kamp, trener. - Ja. Takk, Roger.
Noen av oss skal ta en øl. Vil du bli med?
Høres bra ut, men jeg skal ta en drink med Rupert i kveld.
Bare oss to, så...
Er du i trøbbel?
Nei. Det er bare en guttekveld, så...
Kult. Kanskje neste gang?
Ja.
- Ja! - Ja!
- Richmond har vunnet! - Ja!
- Har du sett? - Godt jobbet.
De snudde kampen og vant 2-1...
- Glad i deg. - ...etter en inspirerende omgang
av Colin Hughes.
- Kom igjen! - To målgivende...
Ja!
- ...av kampens beste spiller. - Hughes var sensasjonell.
- Han mistet plassen...
- AFC Richmond! - ...men nå er han tilbake,
og i dag var waliseren som en ny mann.
Ett mål under og med én spiller mindre scoret Greyhounds to mål i andre omgang.
En inspirert Colin Hughes med to målgivende.
Men fyrverkeriet var i pausen, da Richmonds kaptein Isaac McAdoo
gikk opp på tribunen for å angripe en av sine egne fans.
Jeg ønsket også å gjøre det noen ganger, Jeff.
Du gjorde det ikke, for du er ikke en psykopat som McAdoo.
- George, du vet ikke hva... - Jeff, kom igjen.
Man går ikke opp på tribunen. Jeg bryr meg ikke om hva som ble sagt.
Det er en strek man ikke går over.
Det er derfor McAdoo ikke var kaptein da jeg var der.
Han er ikke egnet til det. Han får Roy Kent til å fremstå som Bambi.
Han er en idiot.
- At McAdoo gjorde det. Hva tenkte han på? - Han er i trøbbel.
Fyren fortjente det nok.
- Absolutt. - Utvilsomt.
Håper ungen hans knivstikker ham.
Hva? Han pleide å komme hit. Han var en dust mot niesen min Claire.
- Er det sant? - Ikke Claire.
Jævla kødd!
I Øst-London klarte vidunderungens West Ham brasene på hjemmebane.
Og så gikk han inn etter meg.
- Hei, Rupert. Står til? - Hei, Nathan.
La meg få presentere Kelsie og Libby.
Nei, omvendt.
Omvendt.
Jeg heter fortsatt Rupert.
Og dette er Nathan Shelley, vidunderungen.
Hei, står til?
- Hei. - Hei.
Jentene skal holde oss med selskap.
Skal vi gå?
Trodde det var en guttekveld, Rupert.
Vel, ja. Tro meg, det er det.
Oscar. Vi går til det private rommet.
Et par flasker champagne, takk.
Forresten, Rupert...
Unnskyld. Jeg må dra.
Lang historie. Jeg ville komme hit og fortelle deg det.
Gratulerer, Ted. Det er åtte seiere på rad.
Kom igjen, Trent. Du vet jeg ikke bryr meg om seier eller tap.
Jeg kunne bare vært gladere hvis armføttene mine var dekket av grillsaus.
Hva syns du om seiersrekken, Roy?
Ikke tale om. Ikke snakk om den dritten. Man snakker aldri om seiersrekker.
Besteforeldrene mine var lykkelig gift i 51 år
fordi de aldri sa et jævla ord til hverandre. Stikk.
Godt jobbet, mine herrer. Gratulerer.
Enda en.
Oi sann. Higgins imiterer DJ Khaled. Herlig.
Hvem?
- Parallelltenking. - Tydeligvis.
Pressen er klar for deg, Ted. Det er en stor en.
Sa brura fra USAs The Office. Ok, jeg kommer snart.
Ok.
- Han er på vei. - Takk, Leslie.
Ga du Ted noen emner?
Nei. Jeg har ikke gjort det på lenge.
Å gud.
Ja, greit. Dere fikk meg i dag.
Noen spørsmål?
Fy faen.
Du med noen dun på issen.
Trener Kent, støtter du eller klubben det Isaac McAdoo gjorde i dag?
For et jævlig dumt spørsmål.
Selvfølgelig ikke.
Isaac gjorde noe forferdelig. Han var heldig som bare fikk rødt.
Ok. Så hvorfor gjorde han det?
Da jeg slo gjennom for Sunderland,
hadde vi en veteran på laget. Lokal fyr.
Han og kona ventet sitt første barn, så på treningen en dag
spøkte jeg om at det statistisk sett nok var jeg som var faren.
Guttene lo seg skakke, men han gikk helt fra konseptene.
Han ga meg skikkelig juling.
Jeg hadde en blåveis, en knekt tann og tre brukne ribbein.
Jeg kunne ikke spille på seks kamper. Han ble sparket ut av laget.
Etter det ville ingen klubber ha ham.
Den sommeren, da jeg kunne puste igjen, støtte jeg på ham i en pub.
Jeg fikk muligheten til å si unnskyld for min dumme spøk.
Og han fikk fortelle meg...
...at han og kona mistet barnet en måned før alt det skjedde.
Han hadde ikke sagt det til noen. Holdt det inni seg.
Jeg skjønner at noen folk tror at hvis de kjøper en billett,
har de rett til å rope hva enn de vil til fotballspillerne.
Men de er ikke bare fotballspillere. De er også mennesker.
Og ingen av oss vet hva som foregår i hverandres liv.
Så når Isaac gjorde det han gjorde i dag, selv om det var galt...
...gir jeg ham kjærlighet.
Og angående hvorfor han gjorde det...
...så raker det meg ikke, for faen.
Neste spørsmål.
- Ja, nye Trent. - Trener, la oss snakke om Colin Hughes.
Litt av en spiller og en flott mann. Vi har brukt ham for lite.
- Du har rett. - Glad vi er enige.
Du er bedre enn gamle Trent.
Neste spørsmål.
Du. Tomtegubbe.
Hei.
- Hei. - Hva skjedde med guttekvelden?
Hei.
Du løy for meg.
I årevis.
Hva er det med meg som fikk deg til å tro at du ikke kunne fortelle meg det?
Nei, det handlet ikke om deg. Det handlet om meg.
Jeg var 99 % sikker på at du ville støtte meg.
Men det var 1 % sjanse for at du ikke ville det, og det skremte vettet av meg.
Vet ikke hvordan du greide det. Jeg kan ikke holde på hemmeligheter.
Vet det. Nok en grunn til at jeg ikke sa det.
Jeg skjulte det i årevis,
og idet du fant ut av det, holdt jeg ikke ut en måned.
Unnskyld, kompis.
Skal du si det til alle nå?
Nei.
- Laget vet det. Og det er nok for meg. - Og ingen skal si en dritt.
Jeg lover.
Vil du komme inn?
Ja, greit.
Kom.
Er "topp eller bunn" sexstillinger eller hvor dere skal sove?
Sexstillinger. Men i en køyeseng er det begge deler.
- Ville du knulla ei dame? - Nei, jeg er homofil.
Men hva om du måtte det?
- Raquel Welch i 1967. - Bra.
- Hvem er den heiteste fyren på laget? - Jeg sier det ikke. Du gjetter det aldri.
- Bumbercatch. - Ja.
Hvordan funker dusjingen?
Jeg ser ned og tenker på global oppvarming.
Hvis jeg måtte dusje med jenter hele tiden, hadde jeg fått stå.
Jeg er glad i deg.
Du kan ikke si det, kan du vel?
Nei. Men du vet vel at jeg er det?
Tekst: Espen Stokka